# data[].attributes.body
Kahjuks ei saanud ma esimesel juunil praktikast osa võtta, kuid kuulsin, et kaasõpilased rääkisid mikrobioloogiast ja toidu säilitamisest, mõõtsid kehakoostist ja teisi enda tervisenäitajaid (oleksin kindlast soovinud osaleda!), uurisid nende seost tervise ja toitumisega ning valmistasid jogurtit. Arvan ja loodan, et klassikaaslalstel oli vähemalt tore ning informatiivne päev!
Mina hoidsin samal ajal kodus õde, siin ka väike pilt:

# data[].attributes.body
Teisel juunil toimus meil koolimajas põetamise ja sidumise loeng Tatjana Oolo juhendamisel.
Rääkisime ka eetikast meditsiinivaldkonnas, patsientide/arstide õigustest/kohustustest ning põletushaavadest ja armidest. Lõpus saime kätt proovida ka üksteise sidumises ja plasterdamises.

# data[].attributes.body
Kolmandal juunil käisime klassiga Tervishoius kõiksuguseid erinevaid loenguid kuulamas. Rääkisime lähemalt jogurtist ning selle koostisest, maitsesime valminud jogurteid, pidasime aktuaalset loengut maskide teemal ning uurisime lähemalt toiduohutust ja energiakulu. Viimase uurimiseks läbisime aja peale kõndides 2km distantsi.

# data[].attributes.body
Kindlasti olin varemgi teadlik mikroobidest ning jogurti koostisest, lihtsalt nüüd sain nendest teemadest veelgi põhjalikuma ülevaate.
Seoseid võiks tuua psühholoogia, ajaloo, loodusõpetuse ja meditsiini vahel. Psühholoogia, sest patsiendi ja arsti vahel on alatihti psühholoogilised võtted kasutusel. Ajalugu sest õppisime veidi ka ajalugu ning nägime kuidas meditsiin aja jooksul edasi on arenenud. Loodusõpetusega seos peamiselt keskkonnareostuse ja ületootmise/-kasutamise pärast, meditsiinis tekib erinevaid vahendeid kasutades meeletu hulk prügi ja erinevaid jäätmeid, mis võivad olla ka ohtlikud nii inimesele kui ka loodusele.

# data[].attributes.body
Leutsiin - asendamatu aminohape, mis käivitab kehas valgusünteesi ja säilitab lihasmassi
Haavavõrk - steriilne võrk, mis asetatakse haavale sideme kinnikleepumise vältimiseks, haavaeritis saab läbi võrgu liikuda teisesesse imavasse sidemesse.
Surveriided - riided, mis tõmmatakse kahjustunud lihaste ümber, et kiirendada vereringet selles piirkonnas, et omakorda kiirendada armide paranemist
Vadakuvalk - suure toitainesisaldusega kiiresti imenduv ja omastatav aminohape

# data[].attributes.body
Üldiselt olid õppepäevad väga huvitavad ja mulle meeldis väga nende aktuaalsus. Näiteks meeldis mulle väga, et rääkisime praegusel koroonaajal erinevatest maskidest ja nende kasulikkusest, toiduohutusest (need teadmised panen elu lõpuni kõrva taha), põletushaavadest ja sidumisest (sest kunagi ei tea, mis õnnetusi juhtuda võib).
Ainuke tegevus mis mulle isiklikult ei sobinud oli 2km läbimine, sest õues oli kohutavalt palav ning olin peale õppepäeva niigi liikuvale tööle minemas.

# data[].attributes.body
Toiduohutuse loengus pandi mind nt alguses peeti ja siis vahetult peale seda kartulit lõikama, et tõestada kui kiiresti/lihtsalt ühe toiduaine mikroobid teisele kanduda võivad, kui vahepeal nuga mitte pesta või vahetada.
Mina kahjuks jogurtit ei valmistanud, aga sõin hoos pool Elerini oma ära, maitses küll!
Veel nägime külvidel väikseid või mitte nii väikseid pesasid/kolooniaid ka.

# data[].attributes.body
Praktikanädalal omandasin tegelikult palju elus vajaminevaid teadmisi alustades põetamisest toiduohutuseni välja.
Sain teada erinevate põletushaavade astmetest (I,IIa,IIb,III,IV), ravist ja ka võimalikest jäädavatest armidest põletuspiirkonnas ning avastasin, et niipalju kui on patsiendil haiglas õigusi, on tal ka umbes sama palju kohustusi.
Veel tuli mulle üllatusena, et valmistatud toitu võib külmkappi panemata jätta -2h, juba siis hakkavad erinevad mikroobid toitu lagundama ja paljunema.

# data[].attributes.body
Arvan, et selliste koolituste läbiviimine, mitte ainult noortele vaid ka täiskasvanutele, on hädavajalik, sest paljudel on antud teemadest jäänud väär arusaam ning nad võivad enda igapäevaelus tegelikult teadmatuses iseendale auku kaevata.